Aija Klakocka
Aija Klakocka (dzimusi Brumermane 1986. gada 17. oktobrī Rīgā) ir latviešu basketboliste, spēlē centra pozīcijā, Latvijas sieviešu basketbola izlases dalībniece. Pašlaik (2013) pārstāv klubu SK Cēsis. Latvijas izlasē debitējusi 2005. gada 6. augustā. Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā un dalītu 9.-12. vietu Pekinas Olimpiskajās spēlēs. Latvijas izlases sastāvā pašlaik (2013) ir aizvadījusi 89 spēles un guvusi 325 punktus. Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā. Izglītību ieguvusi Biznesa augstskolā "Turība".